ANAF avertizează asupra unei campanii de mesaje false, transmise în numele instituției
Agenția Națională de Administrare Fiscală (ANAF) anunță, miercuri, că au reapărut mesaje false transmise în numele instituției, prin care contribuabilii sunt informați că instituția le-a poprit conturile, indicând totodată un link pentru a fi accesat. „Aceste mesaje NU sunt emise de ANAF și urmăresc să obțină datele personale și financiare ale destinatarilor”, transmite Agenția.